**REPUBLICA MOLDOVA РЕСПУБЛИКА МОЛДОВА**

**Oraşul Ocniţa Город Окница**

**PRIMĂRIA ПРИМЭРИЯ**

**DISPOZIŢIE**

**06 aprilie 2020 nr. 30**

 **Cu privire la modificarea deciziei de aprobare**

 **a bugetului oraşului Ocniţa pentru anul 2020**

 Avînd în vedere necesitatea stringentă de producție , în temeiul art.29 şi art. 32 alin.(1) din Legea privind administrația publică locală, nr. 436-XVI din 28 decembrie 2006 , în conformitate cu prevederile art. 61 alin. (1) din Legea finanţelor publice şi responsabilităţii bugetar-fiscale, nr. 181 din 25 iulie 2014; art. 26 din Legea privind finanţele publice locale nr. 397-XV din 16 octombrie 2003, ţinînd cont de prevederile Legii bugetului de stat pe anul 2020 , nr. 172 din 19.12.2019, în contextul situației epidemiologice din țară , conform art. 1 din Hotărîrea Parlamentului privind declararea stării de urgență , nr. 55 din 17 martie 2020 și în baza procesului – verbal al comisiei consultative în sfera economico – financiară , nr. 03 din 17.03.2020, în urma dezbaterilor,

**DISPUN :**

1.Se modifică decizia consiliului orășenesc Cu privire la aprobarea bugetului oraşului Ocniţa pe anul 2020 în prima lectură nr.11/02 din 17 decembrie 2019 cu modificările operate prin decizia nr.01/01 din 10.01.2020, nr.02/06 din 20.02.2020 prin substituirea în text a cifrelor**“16086,2”** cu **„17371,2”, „16618,9”** cu **„18111,9”.**

2. Se modifică decizia consiliului orășenesc Cu privire la aprobarea bugetului oraşului Ocniţa pe anul 2020 în a doua lectură nr.11/06 din 17 decembrie 2019 cu modificările operate prin decizia nr.01/01 din 10.01.2020, nr.02/06 din 20.02.2020 după cum urmează:

2.1. se aprobă în redacția nouă anexa nr.1 ”Indicatorii generali şi sursele de finanțare ale bugetului orăşenesc Ocniţa pe anul 2020” conform anexei nr. 1 la prezenta dispoziție;

2.2. se aprobă în redacție nouă anexa nr. 2 „Sinteza veniturilor bugetului local pe anul 2020” conform anexei nr. 2 la prezenta dispoziție;

2.3. se aprobă în redacția nouă anexa nr.3„Resursele şi cheltuielile bugetului orăşenesc Ocniţa conform clasificaţiei funcționale și pe programe” conform anexei nr. 3 la prezenta dispoziție;

2.4. se aprobă în redacție nouă anexa nr. 5 „ Transferurile de la/către alte bugete ale bugetul local pe anul 2020” conform anexei nr. 4 la prezenta dispoziție;

2.5. se aprobă în redacție nouă anexa nr. 9 „Lista proiectelor de investiții capitale ale bugetului local pentru anul 2020” conform anexei nr. 5 la prezenta dispoziție .

3. Responsabil de executarea prezentei dispoziții se numeşte dna D. Scutelnic, contabil-şef al primăriei or. Ocniţa.

4. Prezenta dispoziție se va include în ordinea de zi la prima ședință a consiliului orășenesc ,după ridicarea stării de urgență din țară , pentru aprobare.

5. Dispoziția dată intră în vigoare la data emiterii.

 **Primarul orașului Ocnița Victor Artamaniuc**